**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 5-Ի ԹԻՎ 219-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ԵՎ 2022 ԹՎԱԿԱՆԻ ՓԵՏՐՎԱՐԻ 10-Ի ԹԻՎ 155-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ** **ՄԱՍԻՆ ԿԱՌԱՎԱՐՈՒԹՅԱՆ ՈՐՈՇՈՒՄՆԵՐԻ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը**

Հայաստանի Հանրապետության կառավարության 2015 թվականի մարտի 5-ի թիվ 219-Ն որոշման մեջ փոփոխություններ և լրացումեր կատարելու մասին նախագծի Նախագիծ 1 ընդունումը պայմանավորված է Եվրասիական տնտեսական միության տարածքում միասնական քաղաքականության իրականացման անհրաժեշտությամբ, Եվրասիական տնտեսական հանձնաժողովի խորհրդի 2014 թվականի նոյեմբերի 12-ի N 107 որոշմամբ ընդունված՝ Մաքսային միության «Ծխախոտային արտադրանքի տեխնիկական կանոնակարգ» տեխնիկական կանոնակարգի 27-րդ կետի իրականացման, Եվրասիական տնտեսական հանձնաժողովի խորհրդի 2016 թվականի մարտի 17-ի «Ծխախոտային արտադրատեսակների օգտագործման վնասակարության մասին նախազգուշացումների էսքիզները և ծխախոտային արտադրանքի սպառողական փաթեթվածքի վրա դրանք զետեղելու պարամետրերը հաստատելու մասին» N 18 որոշման պահանջներին ՀՀ օրենսդրության համապատասխանեցման անհրաժեշտությամբ, ինչպես նաև հանրային առողջության տեսանկյունից կարևոր որոշակի օրենսդրական փոփոխություններ իրականացնելու անհրաժեշտությամբ։

Ներկայումս գործող **ՀՀ կառավարության 2015 թվականի  
մարտի 5-ի N 219-Ն որոշմամբ հաստատված «Ծխախոտի անվտանգության» տեխնիկական կանոնակարգերի պահանջներով սահմանված չեն** ծխախոտային արտադրատեսակների օգտագործման վնասակարության մասին նախազգուշացումները՝ նկարների կամ ֆոտոպատկերների տեսքով, և ծխախոտային արտադրանքի սպառողական փաթեթվածքի վրա դրանք զետեղելու պարամետրերը:

Կարևոր է նշել, որ նախազգուշացնող նկարները արդյունավետ են ծխելու սկիզբը կանխելու համար, հատկապես դեռահասների և երիտասարդների շրջանում:

2004 թվականին Սինգապուրում նախազգուշացնող նկարների ներդրումից հետո իրականացված ուսումնասիրությունը ցույց տվեց, որ ծխողների 28%-ը սկսել է ավելի քիչ ծխել, 14%-ը խուսափում է ծխել երեխաների ներկայությամբ, 12%-ը խուսափում է ծխել հղիների ներկայությամբ: Նախազգուշացնող նկարները արդյունավետ կերպով հաղորդում են ծխախոտի օգտագործման ռիսկերի վերաբերյալ տեղեկատվությունը:

Հետազոտությունները ցույց են տալիս, որ արդյունավետ նախազգուշացնող նկարները բարձրացնում են ծխելու ռիսկերի մասին տեղեկացվածությունը և կարող են ազդել ծխելու վերաբերյալ մարդկանց որոշումների վրա: Խոշոր, գրաֆիկական նախազգուշացնող պատկերները կարող են ծխողների մոտ ծխելը թողնելու ցանկություն առաջացնել, չծխողներին ի սկզբանե չխրախուսել ծխելու սկիզբը և կանխել նախկին ծխողների վերադարձը ծխելուն (ռեցիդիվը):

Կանադայում, որտեղ գրաֆիկական նախազգուշացումները պարտադիր են օրենքով, ծխողների 84%-ը առողջության մասին նախազգուշացումները համարում են առողջության մասին տեղեկատվության օգտակար աղբյուր, իսկ ԱՄՆ-ում, որտեղ միայն նախազգուշացման տեքստերի պահանջ կա` ծխողների միայն 47%-ն է համամիտ այս կարծիքին:

Բրազիլիայում 2002 թվականից հետո, երբ ներդրվեցին պատկերավոր նախազգուշացումները, ծխողների 73%-ը հավանություն տվեցին դրանց, 54%-ը փոխել է իր կարծիքը ծխելու վտանգների մասին, իսկ 67%-ը նշեցին, որ նոր նախազգուշացումներն իրենց մոտ առաջացրեցին ծխելը դադարեցնելու ցանկություն։

Ֆիլիպինների վերջին տվյալները ցույց են տալիս, որ երիտասարդների տոկոսը, ովքեր ասում են, որ երբևէ օգտագործել են էլեկտրոնային ծխախոտ, աճել է 2015թ․-ի 11,7%-ից մինչև 24,6% 2019թ․-ին: Ի պատասխան՝ 2021թ․-ի նոյեմբերին Ֆիլիպինների կառավարությունը դարձավ աշխարհում երկրորդը, որը պահանջում էր գրաֆիկական առողջություն՝ նախազգուշացումներ ոչ միայն ավանդական ծխախոտի, այլ նաև էլեկտրոնային արտադրանքի, ներառյալ էլեկտրոնային ծխախոտի և տաքացվող ծխախոտի արտադրանքի վերաբերյալ: Նախազգուշացումները նախագծված էին վառ կերպով ցույց տալու առողջության վրա էլեկտրոնային ծխախոտի արտադրանքի օգտագործման հետևանքները և դրանց արտանետումների երկրորդային ազդեցության վտանգները:

2021 թվականի դրությամբ ավելի քան 120 երկրներ ծխախոտի տուփերի վրա առողջության վերաբերյալ (օգտագործման առողջության վրա բացասական ազդեցության վերաբերյալ) գրաֆիկական նախազգուշացումների պարտադիր պահանջ են ներդրել: Առողջության նախազգուշացման գրաֆիկական պիտակները ծխախոտի դեմ պայքարի լավագույն փորձի միջամտությունն են, որոնք ավելի արդյունավետ են, քան միայն տեքստային նախազգուշացումները: Դրա պատճառով դրանք նաև լավագույն տարբերակն են էլեկտրոնային ծխախոտի և տաքացվող ծխախոտի արտադրանքի փաթեթների վրա նախազգուշացումների համար:

ՀՀ կառավարության 2022 թվականի փոտրվարի 10-ի թիվ 155-Ն որոշմամբ սահմանված են ծխախոտային արտադրատեսակների փոխարինիչների անվտանգության տեխնիկական կանոնները, որոնցով կանոնակարգված է ՆՊՀ-ի համար նախատեսված հեղուկների փաթեթվածքի վրա մակնշման ենթակա տեղեկատվությունը, սակայն ՆՊԱ-ի սպառողական փաթեթվածքի վրա մակնշման ենթակա տեղեկատվության համար պահանջներ նախատեսված չեն։

Հաշվի առնելով վերոգրյալը՝ Առողջապահության նախարարության կողմից ձեռնարկվել է Նախագիծ 1-ի և ՀՀ կառավարության 2022 թվականի փետրվարի 10-ի թիվ 155-Ն որոշման մեջ լրացումներ և փոփոխություն կատարելու մասին ՀՀ կառավարության որոշման նախագծի Նախագիծ 2 մշակումը:

**2.** **Առաջարկվող կագավորումների բնույթը**

Նախագիծ 1-ով սահմանվել են ներդիր թերթիկի, ծխախոտային արտադրատեսակների օգտագործման վնասակարության մասին նախազգուշացման, ծխախոտային արտադրանքի, ծխախոտային արտադրատեսակի տեսակի հասկացությունները, որոնք վերը նշված Եվրասիական Միության իրավական ակտերում առկա են, իսկ սույն կանոնակարգում բացակայում էին։

Նախագիծ 1-ով առաջարկվում է վերանայել ծխախոտային արտադրատեսակների՝ մարդու առողջության վրա ունեցած բացասական ազդեցության մասին նախազգուշացումներին վերաբերող պահանջները դրանց բովանդակությունը, ձևը, սպառողական փաթեթվածքի կամ ներդիր թերթիկի վրա տեղադրվող տեքստերը, տեղադրման ձևը, դրանց չափերը և այլն։

Նախագիծ 2-ով առաջարկվում է նոր պահանջներ նախատեսել ՆՊԱ-ի սպառողական փաթեթվածի վրա տեղադրվող տեղեկատվության համար, ինչը սպառողի համար պետք է հասկանալի և հասանելի լինի։

Մասնավորապես, առաջարկվում է ՆՊԱ-ի սպառողական փաթեթվածի վրա զետեղել տեղեկատվություն՝ արտադրանքի անվանման, ապրանքային նշանի, արտադրանքի արտադրման ժամկետի և պիտանիության ժամկետի վերաբերյալ, նշում երեխաների համար անհասանելի վայրում պահելու անհրաժեշտության մասին, ինչպես նաև նախազգուշացնող մակագրություն՝ գունավոր նկարների կամ ֆոտոպատկերների և տեքստի տեսքով։

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Առողջապահության նախարարության և ՀՀ ԱՆ «Ակադեմիկոս Ս.Ավդալբեկյանի անվան առողջապահության ազգային ինստիտուտ» ՓԲԸ-ի աշխատակիցների կողմից:

**4. Ակնկալվող արդյունքը**

Նախագծի ընդունման արդյունքում ակնկալվում է ՀՀ օրենսդրությունը համապատասխանեցնել ԵԱՏՄ օրենսդրությանը, նվազեցնել ծխախոտայաին արտադրատեսակների և դրանց փոխարինիչների գրավչությունը, ինչը կարող է հանգեցնել ծխախոտային արտադրատեսակների և դրանց փոխարինիչների օգտագործողների թիվը և նպաստել հանրային առողջության պահպանմանը։

**5.** **Նախագծերի ընդունման կապակցությամբ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

**Նա**խագծերի ընդունման կապակցությամբ պետական կամ տեղական ինքնակառավարման մարմնի բյուջեում ծախuերի և եկամուտների էական ավելացում կամ նվազեցում չի նախատեսվում:

**6. Կապը ռազմավարական փաստաթղթերի հետ.**

Սույն նախագծերը կապված չեն ռազմավարական փաստաթղթերի հետ: